Sportster met R60 000 beboetBryce Moon Bryce Moon is Maandag ŉ boete van R60 000 of twee jaar tronkstraf opgelê nadat hy skuldig bevind is aan strafbare manslag. Die voormalige Bafana Bafana-speler is Vrydag in die Randburg-landdroshof skuldig bevind aan strafbare manslag, maar is vrygespreek van aanklagte van moord, poging tot moord, dronkbestuur en roekelose en nalatige bestuur. Landdros Vincent Pienaar het Moon se bestuurderlisensie vir ses maande opgeskort. Moon was in die hof nadat hy in 2009 ŉ voetganger, Mavis Ncube, in Sandton doodgery het.